ธปท.ยันไม่ออกมาตรการคุมเงินไหลเข้า
ธปท.ยันไม่จำเป็นต้องออกมาตรการคุมเงินทุนไหลเข้าเพื่อป้องกันการเก็งกำไร&nbsp; ระบุ 5 มาตรการส่งเสริมเงินทุนไหลออกรมว.คลังลงนามแล้ว
21 ก.ย. 2553

ธปท.ยันไม่จำเป็นต้องออกมาตรการคุมเงินทุนไหลเข้าเพื่อป้องกันการเก็งกำไร  ระบุ 5 มาตรการส่งเสริมเงินทุนไหลออกรมว.คลังลงนามแล้ว 
นางธาริษา วัฒนเกส ผู้ว่าการธนาคารแห่งประเทศไทย(ธปท.) เปิดเผยว่า ข่าวการออกมาตรการคุมเงินทุนไหลเข้าจากต่างประเทศที่เข้ามาลงทุนในตลาดตราสารหนี้เป็นการรือกันไปเองในตลาด เนื่องจากในขณะนี้ธปท.ยังไม่มีนโยบายที่จะออกมาตรการมาคุมเงินทุนไหลเข้าแต่อย่างไร และภาวะเงินทุนไหลเข้าตลาดตราสารหนี้เป็นเรื่องปกติที่มีการเข้ามาในทุกประเทศ จะไปบอกว่าเงินที่เข้ามาเป็นเงินที่เข้ามาเก็งกำไรหรือไม่ บอกอยาก เพราะเป็นเรื่องปกติที่เงินทุนจะไหลเข้ามาหาประโยชน์จากประเทศที่เศรษฐกิจแข็งแกร่ง จะไปบอกว่ามาเก็งกำไรคงไม่ถูกต้องนัก
“ตอนนี้เรายังไม่มีมาตรการอะไรจะออก ตลาดคงคาดเดากันไปเอง เพราะมาตรการที่เราเตรียมการจะออกมาในเร็วๆนี้ ซึ่งรัฐมนตรีคลังลงนามแล้ว เป็นมาตรการส่งเสริมนักลงทุนให้ไปลงทุนในต่างประเทศ ส่งเสริมให้เงินทุนไหลออกได้มาขึ้น ซึ่งเป็นมาตรการเดิมที่เราเตรียมไว้ ใน 5 มาตรการ เพื่อเอื้อประโยชน์ให้นักลงทุน และธุรกิจไทยจะใช้โอกาสออกไปลงทุนในต่างประเทศ ซื้อสินทรัพย์ราคาถูกหรือเพิ่มประสิทธิภาพการผลิต เป็นการอำนวยความสะดวกให้มากขึ้น” นางธาริษากล่าว 
ทั้งนี้ ผู้ว่าการ ธปท.ยืนยันว่าวันนี้ยังไม่ได้มีการนัดหารือถึงมาตรการดูแลเงินทุนไหลเข้าวาระพิเศษกับ รมว.คลังตามที่เป็นข่าวแต่อย่างไร